CELEX: C2005/082/39
Language: sl
Date: 2005-04-02 00:00:00
Title: Zadeva C-59/05: Predlog za sprejem predhodne odločbe na podlagi sklepa Bundesgerichtshof z dne 2. decembra 2004 v zadevi Siemens AG proti VIPA Gesellschaft für Visuaalisierung und Prozeßautomatisierung mbH

2.4.2005   
            
            
               SL
            
            
               Uradni list Evropske unije
            
            
               C 82/19
            
         Predlog za sprejem predhodne odločbe na podlagi sklepa Bundesgerichtshof z dne 2. decembra 2004 v zadevi Siemens AG proti VIPA Gesellschaft für Visuaalisierung und Prozeßautomatisierung mbH
   (Zadeva C-59/05)
   (2005/C 82/39)
   Jezik postopka: nemščina
   Bundesgerichtshof je s sklepom z dne 2. decembra 2004 v zadevi Siemens AG proti VIPA Gesellschaft für Visuaalisierung und Prozeßautomatisierung mbH, ki ga je sodno tajništvo prejelo dne 10. februarja 2005, Sodišču Evropskih skupnosti predložil predlog za sprejem predhodne odločbe.
   Bundesgerichtshof predlaga Sodišču, naj odloči o naslednjih vprašanjih o razlagi člena 3a(1)(g) Direktive Sveta 84/450/EGS (1) z dne 10. septembra 1984 o približevanju zakonov in drugih predpisov držav članic o zavajajočem oglaševanju, kot je bil spremenjen z Direktivo Evropskega parlamenta in Sveta 97/55/ES (2) z dne 6. oktobra 1997:
   
               1.
            
            
               Ali gre za nepošteno okoriščanje z ugledom „drugega znaka razlikovanja“ konkurenta v smislu člena 3a(1)(g) Direktive 84/450/EGS, če oglaševalec v strokovni javnosti znan znak razlikovanja (v tem primeru: sistem naročniških številk) konkurenta v bistvenih točkah enako prevzame in se pri oglaševanju sklicuje na ta enak prevzem?
            
         
               2.
            
            
               Ali je pri preizkusu nepoštenosti okoriščanja z ugledom v smislu člena 3a(1)(g) Direktive 84/450/EGS korist oglaševalca in potrošnika, ki izhaja iz enakega prevzema, odločilni dejavnik?
            
         
      (1)  UL L 250, str. 1.
   
      (2)  UL L 290, str. 18.